Dobrý deň,

zasielam stručné informácie o výzve:

Ide o výzvu pre obce do 1000 obyvateľov. Je možné podať iba jednu žiadosť.

**Min. výška** dotácie je 10 tis. EUR a **max.** 30 tis. EUR pri 5% spolufinancovaní.

Oprávnené aktivity a popis:

**Aktivita č. 1** - oprávnení žiadatelia: občianske združenie, obec, registrovaná cirkev alebo náboženská spoločnosť so sídlom na území Slovenskej republiky, právnická osoba so sídlom na území Slovenskej republiky, ktorá odvodzuje svoju právnu subjektivitu od registrovanej cirkvi alebo náboženskej spoločnosti.  
Oprávnená aktivita č. 1 **je zameraná** na:  
- opravu alebo rekonštrukciu drevených sakrálnych chrámov, tzv. drevených kostolíkov.

Oprávnená aktivita č. 1 **nie je** zameraná na:  
- opravu alebo rekonštrukciu drevených kostolíkov zapísaných na zozname svetového  
dedičstva UNESCO.

**Aktivita č. 2 - oprávneným žiadateľom je iba obec s počtom obyvateľov 1 – 1000 (podľa Sčítania obyvateľov, domov a bytov 2021).**  
Oprávnená aktivita č. 2 **je zameraná** na:  
- nákup ozvučenia kultúrnych domov,  
- nákup mobilného pódia a prenosných lavičiek,  
- opravu, údržbu alebo rekonštrukciu existujúcich športovísk určených pre kolektívne športy,  
- zriadenie izieb ľudových tradícií vrátane rekonštrukcie a nákupu ich vybavenia,  
- opravu alebo rekonštrukciu vojnových cintorínov 1. alebo 2. svetovej vojny,  
- nákup technického vybavenia za účelom údržby vojnových cintorínov 1. alebo 2. svetovej vojny (napr. kosačka, krovinorez).

Oprávnená aktivita č. 2 **nie je** zameraná na:  
- detské ihriská, fitparky a pod.,  
- pamätníky, pamätné tabule a iné pietne symboly, ktoré sú umiestnené mimo vojnového cintorína,  
- oplotenia a chodníky, ktoré sú mimo areálu vojnového cintorína,  
- nákup výzdoby hrobových miest a cintorínov.

***Za vojnový cintorín 1. alebo 2. svetovej vojny sa považuje vymedzený priestor, pohrebisko, kde sú pochovaní do jednotlivých alebo spoločných hrobov obete vojen 1. alebo 2. svetovej vojny alebo zomrelí v dôsledku týchto vojen.***

**Aktivita č. 3** - oprávnení žiadatelia: občianske združenie (podmienkou oprávnenosti žiadateľa je vykonávanie činností v oblasti umeleckého spracovania a interpretácie folklóru, ako aj v oblasti starostlivosti o tradičnú ľudovú kultúru Slovenska minimálne tri roky pred podaním žiadosti).  
Oprávnená aktivita č. 3 **je zameraná** na:  
- nákup folklórnych krojov vrátane obuvi a doplnkov ku krojom,  
- nákup hudobných nástrojov.

Oprávnená aktivita č. 3 **nie je** zameraná na:  
- nákup ozvučovacej techniky, mikrofónov a iného ozvučovacieho vybavenia.

**Aktivita č. 4** - oprávnení žiadatelia: občianske združenie, nezisková organizácia poskytujúca všeobecne prospešné služby, záujmové združenie právnických osôb so sídlom na území Slovenskej republiky, podmienkou oprávnenosti žiadateľa je  
zaradenie do siete geoparkov Slovenskej republiky.  
Oprávnená aktivita č. 4 **je zameraná** na:  
- nákup kancelárskeho nábytku a vybavenia,  
- nákup technického vybavenia kancelárií vrátane IT,  
- nákup informačných tabúľ spolu s grafickými a tlačiarenskými službami.

Oprávnená aktivita č. 4 **nie je** zameraná na:  
- grafické a tlačiarenske služby nesúvisiace s informačnými tabuľami,  
- nákup reklamných predmetov a pod.

Oprávnené aktivity a výstupy projektu musia byť poskytované a využívané bezodplatne a musia byť prístupné širokej verejnosti bez obmedzení. Obsahom oprávnených aktivít sú nehospodárske činnosti (t. j. činnosti, ktoré nepodliehajú pravidlám štátnej a minimálnej pomoci podľa osobitného predpisu) a činnosti nehospodárskeho charakteru s doplnkovým  
hospodárskym využitím.

**Povinnými prílohami** k žiadosti o dotáciu sú:

1. Popis projektu (pre všetky aktivity);
2. Rozpočet projektu (pre všetky aktivity);
3. Čestné vyhlásenie žiadateľa o skutočnostiach podľa § 17 ods. 3 zákona o podpore regionálneho rozvoja a § 8a ods. 5 osobitného predpisu (pre všetky aktivity);
4. Doklad preukazujúci iný právny vzťah k nehnuteľnosti (pre aktivity č. 1 a 2, ak relevantné);
5. Súhlas vlastníka nehnuteľnosti s realizáciou (pre aktivity č. 1 a 2, ak relevantné);
6. Právoplatné stavebné povolenie, alebo písomné oznámenie stavebného úradu, že proti uskutočneniu predmetu ohlásenia stavby nemá námietky, alebo potvrdenie príslušného stavebného úradu, že stavebné povolenie ani ohlásenie stavby nie je potrebné (pre aktivity č. 1 a 2, ak relevantné);
7. Nákres výslednej podoby projektu (pre aktivity č. 1 a 2, ak relevantné);
8. Súčasný náčrt podoby cintorína 1. alebo 2. svetovej vojny s rozmermi (pre aktivitu č. 2, ak relevantné);
9. Fotografia súčasného stavu (pre aktivity č. 1, 2 a 4);
10. Program hospodárskeho rozvoja a sociálneho rozvoja obce alebo spoločný program hospodárskeho rozvoja a sociálneho rozvoja obcí (pre aktivity č. 1 a 2, ak je žiadateľom obec);
11. Dokument preukazujúci vykonávanie činností žiadateľa podľa § 13 ods. 3 zákona o podpore regionálneho rozvoja v oblastiach podpory regionálneho rozvoja uvedených v § 13 ods. 2 zákona o podpore regionálneho rozvoja, napr.: stanovy, zakladateľskú listinu, výročnú správu a pod. (pre aktivity č. 1, 3 a 4, ak žiadateľom nie je obec).
12. Potvrdenie o vedení bankového účtu uvádzaného v žiadosti, napr. zmluva o bežnom účte (pre všetky aktivity).

Lehota na podanie žiadosti končí 7.4.2025

S pozdravom

--

Mgr. Tomáš Bielovský  
FOR PROJECT s.r.o.  
Bancíkovej 1/A  
821 03 Bratislava  
tel.: +421 905 516 637  
e-mail: [tomas.bielovsky@forproject.sk](mailto:tomas.bielovsky@forproject.sk)